CELEX: 62012TA0034
Language: hu
Date: 2013-11-28 00:00:00
Title: T-34/12. sz. ügy: A Törvényszék 2013. november 28-i ítélete — Herbacin cosmetic kontra OHIM — Laboratoire Garnier (HERBA SHINE) (Közösségi védjegy — Felszólalási eljárás — A HERBA SHINE közösségi szóvédjegy bejelentése — Herbacin korábbi nemzeti, közösségi és nemzetközi szóvédjegyek — Viszonylagos kizáró ok — A korábbi védjegyek tényleges használata — A 207/2009/EK rendelet 42. cikkének (2) és (3) bekezdése — Indokolási kötelezettség — A 207/2009 rendelet 75. cikke)

18.1.2014   
            
            
               HU
            
            
               Az Európai Unió Hivatalos Lapja
            
            
               C 15/14
            
         A Törvényszék 2013. november 28-i ítélete — Herbacin cosmetic kontra OHIM — Laboratoire Garnier (HERBA SHINE)
   (T-34/12. sz. ügy) (1)
   
   (Közösségi védjegy - Felszólalási eljárás - A HERBA SHINE közösségi szóvédjegy bejelentése - Herbacin korábbi nemzeti, közösségi és nemzetközi szóvédjegyek - Viszonylagos kizáró ok - A korábbi védjegyek tényleges használata - A 207/2009/EK rendelet 42. cikkének (2) és (3) bekezdése - Indokolási kötelezettség - A 207/2009 rendelet 75. cikke)
   2014/C 15/19
   Az eljárás nyelve: német
   
      Felek
   
   
      Felperes: Herbacin cosmetic GmbH (Wutha-Farnroda, Németország) (képviselő: J. Eberhardt ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM) (képviselő: D. Walicka meghatalmazott)
   
      A másik fél a fellebbezési tanács előtti eljárásban: Laboratoire Garnier et Cie (Párizs, Franciaország)
   
      Az ügy tárgya
   
   Az OHIM első fellebbezési tanácsának a Herbacin cosmetic GmbH és a Laboratoire Garnier et Cie közötti felszólalási eljárással kapcsolatban 2011. november 22-én hozott határozata (R 2255/2010-1. sz. ügy) ellen benyújtott kereset.
   
      Rendelkező rész
   
   
               1.
            
            
               A Törvényszék a Belső Piaci Harmonizációs Hivatal (védjegyek és formatervezési minták) (OHIM) 2011. november 22-én hozott határozatát (R 2255/2010-1. sz. ügy) hatályon kívül helyezi.
            
         
               2.
            
            
               A Törvényszék az OHIM-ot kötelezi a költségek viselésére.
            
         
      (1)  HL C 80., 2012.3.17.